**VPRAŠANJA IN ODGOVORI – 2**

Javni razpisa za sofinanciranje projektov izgradnje ekonomsko-poslovne infrastrukture v Savinjsko-Šaleški (SAŠA) premogovni regiji v okviru Sklada za pravični prehod v obdobju 2024-2026

Številka: 4300-156/2023-1630-25

Datum: 9. 9. 2024

1. Na Javni razpis nameravamo prijaviti projekt ureditve poslovne cone in imamo vprašanje vezano na 4.1 Presoja vplivov na okolje:

1. PVO je obvezen za urbanistične posege, ki so namenjeni industrijskim dejavnostim iz poglavja C Priloge  I (industrijske cone), če presegajo 5 ha.

V našem primeru, nam tega ni potrebno pridobivati, ker je cona manjša kot 5 ha.

        b)  predhodni postopek presoje vplivov na okolje je potrebno izvesti za:

* urbanistične posege, ki so namenjeni industrijskim dejavnostim (druge industrijske cone), če presegajo 1 ha«.
* izvajanje zemeljskih del, ki se ne izvajajo pri gradnji drugih objektov iz Uredbe, na površini vsaj 1 ha, če se teren s tem poglablja ali zvišuje za najmanj 2 m.

 Glede na obseg in naravo projekta, zapademo v sklop b.

Zanima nas, v kolikor po veljavni Uredbi ne zapademo pod PVO ali je dovolj opis projektanta v dokumentaciji oz ali je potrebno izvesti PP postopek in pridobiti Odločbo pristojnega ministrstva, da PVO ni potreben?

Ob enem pa se na vas obračamo s prošnjo, da v kolikor je odločba pristojnega ministrstva zahtevana, omogočite oddajo zahtevanega dokazila 6 mesecev od oddaje vloge (izenačite s pogojem pravnomočnega GD), saj dokazila o predhodnem postopku ni mogoče pridobiti, dokler ni pridobljenih vseh mnenj k DGD dokumentaciji.

ODGOVOR: V primeru, da načrtovani poseg zapade pod sklop b (posegi v sklopu b so povzeti po Uredbi o posegih v okolje, za katere je treba izvesti presojo vplivov na okolje) je potrebno izvesti predhodni postopek v skladu z 90. členom Zakona o varstvu okolja.

V kolikor se predhodna presoja vplivov na okolje oz. postopek izdaje okoljevarstvenega soglasja izvaja v okviru postopka za pridobitev gradbenega, se tudi za dostavo teh dokazil dopusti enak rok kot za pridobitev gradbenega dovoljenja, to je 6 mesecev po oddaji vloge na javni razpis.

2. V povezavi s tolmačenjem posebnih pogojev Javnega razpisa se na vas obračam z naslednjim vprašanjem: Razvojna agencija SAŠA bo v okviru tehnične pomoči Centra za pravični prehod SAŠA za potrebe prijave občin upravičenk na omenjeni razpis pripravila Analizo stanja in potreb po poslovnih conah v premogovni regiji kot enoten dokument, kot je navedeno pod točko 20 posebnih pogojev. Zanima nas, ali se v analizi lahko osredotočimo samo na analizo potreb v občinah upravičenkah (ožje premogovno območje Velenje, Šoštanj in Šmartno ob Paki), ali mora analiza zajemati celotno Savinjsko-šaleško regijo?

ODGOVOR: Analiza stanja in potreb po poslovnih conah v premogovni regiji naj zajema območje celotne premogovne regije (ne zgolj ožjega območja).

3. Vprašanje glede roka oddaje: v RD piše, da je rok oddaje do 30. 9. 2024. Ali prav razumemo, da mora biti poštni žig oddaje na pošti 30. 9. 2024?

ODGOVOR: Vlogo je potrebno poslati ali predložiti v glavno pisarno ministrstva do vključno 30.9.2024. Pri pošiljanju vloge po pošti mora biti žig oddaje na pošti najkasneje 30.9.2024.

4. Trenutno smo v postopku parcelacije in do oddaje prijave parcelacija po vsej verjetnosti še ne bo dokončana. Zanima nas glede priloge 3 k obrazcu 4, kjer je v 4. stolpcu potrebno navesti parcelno številko, kjer bo podjetje opravljalo svojo dejavnost. Se tu navedejo trenutno veljavne parcelne številke oz. ali lahko ta del pustimo prazen, saj še ne vemo točno na kateri parceli bi katero podjetje delovalo?

ODGOVOR: Pri navajanju podatkov o zemljiščih, na katerih bo podjetje opravljalo svojo dejavnost se navedejo parcelne številke zemljišč (4. stolpec priloge 3), ki so trenutno zavedene v zemljiškem katastru z navedbo površine parcele, na kateri podjetje namerava opravljati svojo dejavnost (5. stolpec priloge 3).

5. Zanima nas glede poglavje 4.1 Lokacija načrtovane poslovne cone (obrazec 4): Ali se tukaj navedejo vse parcele, ki predstavljajo območje nove PC, ali spet samo tiste parcele kjer bo zgrajena infrastruktura?

ODGOVOR: Pri poglavju 4.1 se navedejo vse parcele, ki predstavljajo območje nove PC - trenutno stanje v zemljiškem katastru. (Na podlagi podatkov iz poglavja 4.1 se preverja območje degradiranosti načrtovane poslovne cone).